Cum a fost ales prințul Emanuel să vâneze în România? Șeful asociației de vânătoare a închis telefonul în loc să răspundă.
Markos Barna, șeful Asociației de Vânătoare din Ojdula, a intervenit telefonic în emisiunea "Marius Tucă Show" din data de 17 mai 2021. Markos Barna a refuzat să-i răspundă lui Marius Tucă despre procedura prin care prințul Emanuel von und zu Liechtenstein a fost ales să-l împuște pe ursul Arthur și a închis telefonul.
Markos Barna, șeful Asociației de Vânătoare din Ojdula, a fost întrebat de Marius Tucă, în emisiunea "Marius Tucă Show" din 17 mai 2021, care a fost motivul pentru care prințul Emanuel von und zu Liechtenstein a împușcat ursul.Barna a spus că nu are răspuns pentru această întrebare, dar l-a sfătuit pe Marius Tucă să-l întrebe pe prinț."Ați fost acolo cu el, împreună. L-a împușcat pe Arthur. De ce mințiți?", a întrebat Marius Tucă."A împușcat ce a fost scris pe autorizația dată de Ministerul Mediului și de mine", a spus Markos Barna în emisiunea lui Marius Tucă."Degeaba îmi spuneți mie că nu știu despre treaba asta. Eu știu că a făcut toate demersurile legale", a adăugat Markos Barna.Întrebat care a fost procedura prin care prințul Emanuel von und zu Liechtenstein a fost ales să-l împuște pe ursul Arthur, Markos Barna a închis telefonul.